130 



haarde, hornagtige, ufordøjelige Dele, som Ben, Kindbakker, 

 Vingedækker og lignende, tilbage af det fangne Dyr. Sand- 

 synligvis fortærer Solduggen ikke alene dyrisk, men ogsaa 

 vegetabilsk Føde eller Plantestof, thi Dele af de Planter, 

 som vokser i dens Nærhed, som Blomsterstøv, Frø og Blade 

 af Tranebær, Lyng og andre paa tørveholdig Jord voksende 

 Planter, vil af Vinden let føres hen paa dens Blade, blive 

 hængende i Kirtelhaarene og angribes af den. Det er værd 

 at lægge Mærke til, at paa de Steder, hvor Solduggen 

 vokser, — forskellig Slags Mosejord — findes Salpeter og 

 lignende for Planterne let tilgængelige Kvælstofkilder kun i 

 ganske forsvindende Mængde, saa at Insektfangsten er til 

 virkelig Nytte for den. Det er ogsaa for Solduggens ligesom 

 for Blærerodens Vedkommende ved Forsøg godtgjort, at selv 

 om Planten kan dyrkes i længere Tid uden dyrisk Føde, saa 

 bliver den dog langt kraftigere, saa snart man »fodrer« den. 

 Mange af Solduggens Bevægelser er højst mærkværdige. 

 Naar der saaledes sætter sig et Insekt paa Midten af et af 

 dens Blade, saa at det kun berører nogle faa af de midterste 

 korte Føletraade, bliver det hængende fast i den Slim, som 

 bedækker disses Hoveder og anstrenger sig forgæves for at 

 komme løs. Efter nogle Minutters Forløb begynder saa de 

 ydre Føletraade, som Insektet slet ikke har berørt, at bøje 

 sig indover mod Midten, først de nærmeste, derpaa lidt efter 

 lidt de ydre, indtil de allesammen er stærkt indbøjede og 

 har faaet deres Hoveder trukket sammen over Dyret. Sætter 

 Insektet sig ikke midt paa Bladskiven, men ved Banden af 

 den, saa sker akkurat det samme, kun bøjer Føletraadene 

 sig ikke sammen mod Midten, men mod det Sted, hvor 

 Dyret sidder. Det ser ud, som om Bladet kunde skønne, 

 hvoi- Dyret er, og indrette sig efter det, som om det var et 

 fornuftigt Væsen. Mærkelig er ogsaa den Maade, hvorpaa 

 den behandler de Smaalegemer, der tilfældig kommer i Be- 

 røring med dens Blade, men som ikke indeholder Stoffer, af 

 hvilke den kan uddrage Næring. Falder saaledes f. Eks. et 

 Sandkorn eller en lille Sten hen paa et Soldugblad, da vil 



